Αλεξάνδρα του Κεντ

Η Αλεξάνδρα του Κεντ (αγγλ. Alexandra, 25 Δεκεμβρίου 1936) είναι η νεότερη εγγονή του Γεωργίου Ε΄ του Ηνωμένου Βασιλείου και της Μαρίας του Τεκ.

Είναι στην 53η θέση στην γραμμή διαδοχής του βρετανικού θρόνου, ενώ κατά την στιγμή της γέννησής της το 1936, ήταν έκτη.

 Βιογραφία 

 Πρώιμος βίος 
Η Αλεξάνδρα Ελένη Ελισάβετ Όλγα Κρίσταμπελ γεννήθηκε στις 25 Δεκεμβρίου 1936 στο Λονδίνο. Οι γονείς της ήταν ο Γεώργιος, Δούκας του Κεντ, και η Μαρίνα της Ελλάδας.Το πρώτο της όνομα Αλεξάνδρα της δόθηκε για να τιμηθεί η εκ πατρός προγιαγιά της, Αλεξάνδρα της Δανίας, το δεύτερο όνομα Ελένη της δόθηκε για να τιμηθεί η εκ μητρός γιαγιά της, Μεγάλη Δούκισσα Ελένη Βλαδιμήροβνα της Ρωσίας, το τρίτο όνομα Ελισάβετ και το τέταρτο όνομα Όλγα, της δόθηκε προ τιμήν των θείων της, της Ελισάβετ της Ελλάδας, Κόμισσας του Ταίρινγκ-Γίεντενμπαχ, και της Όλγας της Ελλάδας, Πριγκίπισσας της Γιουγκοσλαβίας (αδελφές της μητέρας της) και το πέμπτο όνομα Κρίσταμπελ της δόθηκε επειδή γεννήθηκε την ημέρα των Χριστουγέννων.

Η πριγκίπισσα Αλεξάνδρα βαφτίστηκε στις 9 Φεβρουαρίου 1937 στο Παρεκκλήσι των Ανακτόρων του Μπάκιγχαμ και νονοί της ήταν οι θείοι της, Γεώργιος ΣΤ΄ και βασίλισσα Ελισάβετ (αδελφός και νύφη του πατέρα της), η Ματθίλδη, Βασίλισσα της Νορβηγίας (θεία του πατέρα της), η εκ μητρός γιαγιά της, Ελένη Βλαδιμήροβνα, η θεία της, Όλγα, Πριγκίπισσα της Γιουγκοσλαβίας (αδελφή της μητέρας της), η Βεατρίκη, Πριγκίπισσα της Βαττεμβέργης (αδελφή του προπαππού της Εδουάρδου Ζ΄), ο Αλέξανδρος του Τεκ, Κόμης του Αθλόουν (εξάδελφος εξ αγχιστείας του παππού της Γεωργίου Ε΄) και ο Κάρολος Θεόδωρος του Ταίρινγκ-Γίεντενμπαχ (σύζυγος της θείας της Ελισάβετ της Ελλάδας). Από τους νονούς της, μόνο ο Γεώργιος ΣΤ΄, η βασίλισσα Ελισάβετ και ο Κόμης του Αθλόουν ήταν παρόντες.

 Γάμος και οικογένεια 
Στις 24 Απριλίου 1963 παντρεύτηκε τον Άνγκους Ότζιλβυ, με τον οποίο παρέμεινε παντρεμένη μέχρι το 2004, όταν αυτός απεβίωσε. Ο Άνγκους αποφάσισε με την Αλεξάνδρα, τα παιδιά του να μην φέρουν τίτλους ευγενείας.http://mandysroyalty.org/royal_rep/2010/04/the-kent-family-alexandra-and-angus/http://www.telegraph.co.uk/news/obituaries/1479803/Sir-Angus-Ogilvy.htmlhttp://www.englishmonarchs.co.uk/windsor_25.htmhttp://www.dailymail.co.uk/news/article-2351758/Concern-Queens-cousin-Princess-Alexandra-76-cancels-public-duties-ill-health.html Η πριγκίπισσα Αλεξάνδρα και ο Άνγκους Ότζιλβυ απέκτησαν ένα γιο και μια κόρη:
τον Τζέημς Ρόμπερτ Μπρους Ότζιλβυ (γενν. 1964), παντρεύτηκε το 1988 την Τζούλια Κάρολαϊν Ρώλινσον. Απέκτησαν 2 παιδιά.
τη Φλόρα Αλεξάντρα Ότζιλβυ (γενν. 1994)
τον Αλεξάντερ Τσαρλς Ότζιλβυ (γενν. 1996)
τη Μαρίνα Βικτόρια Αλεξάντρα Ότζιλβυ (γενν. 1966), παντρεύτηκε το 1990 τον Πωλ Τζούλιαν Μόουατ. Απέκτησαν 2 παιδιά. Χώρισαν το 1997.
τη Ζενούσκα Μέϋ Μόουατ (γενν. 1990)
τον Κρίστιαν Αλεξάντερ Μόουατ (γενν. 1993)

Πρόγονοι

Τίτλοι
μικρογραφία|332x332εσ|Η πριγκίπισσα Αλεξάνδρα του Κεντ το 1961.25 Δεκεμβρίου 1936 - 24 Απριλίου 1963: Η Βασιλική Υψηλότητα Πριγκίπισσα Αλεξάνδρα του Κεντ
24 Απριλίου 1963 - 31 Δεκεμβρίου 1988: Η Βασιλική Υψηλότητα Πριγκίπισσα Αλεξάνδρα, Αξιότιμη Κα. Άνγκους Ότζιλβυ
31 Δεκεμβρίου 1988 - έως σήμερα: Η Βασιλική Υψηλότητα Πριγκίπισσα Αλεξάνδρα, Αξιότιμη Κα. Ότζιλβυ

Τιμητικές διακρίσεις
Βρετανικές
  Μέλος της Βασιλικής Οικογενείας του Τάγματος του Βασιλιά Γεωργίου ΣΤ΄
  Μέλος της Βασιλικής Οικογενείας του Τάγματος της Βασίλισσας Ελισάβετ Β΄
  Ντάμα Μεγαλόσταυρου του Βασιλικού Βικτωριανού Τάγματος (GCVO)
  Βασιλική Κυρία του Τάγματος της Περικνημίδας (LG)The Royal Forums
 Μετάλλιο από την Στέψη του Βασιλιά Γεωργίου ΣΤ΄ (12 Μαΐου 1937)
 Μετάλλιο από την Στέψη της Βασίλισσας Ελισάβετ Β΄ (2 Ιουνίου 1953)
 Μετάλλιο από το Ασημένιο Ιωβηλαίο της Βασίλισσας Ελισάβετ Β΄ (6 Φεβρουαρίου 1977)
 Μετάλλιο από το Χρυσό Ιωβηλαίο της Βασίλισσας Ελισάβετ Β΄ (6 Φεβρουαρίου 2002)
 Μετάλλιο από το Διαμαντένιο Ιωβηλαίο της Βασίλισσας Ελισάβετ Β΄ (6 Φεβρουαρίου 2012)

Ξένες
 22px Ντάμα Μεγαλόσταυρου του Τάγματος των Αγίων Όλγας και Σοφίας (MOSS)
 Ντάμα Μεγαλόσταυρου του Τάγματος του Στέμματος (18 Νοεμβρίου 1982)
 Ντάμα Μεγαλόσταυρου του Τάγματος του Τσούλα Τσομ Κλάο
 Παρασημοφόρηση Καναδικών Δυνάμεων

Παραπομπές

 Εξωτερικοί σύνδεσμοι 
Princess Alexandra at the Royal Family website
Princess Alexandra Hospital, Australia

|-
|colspan=3|Γραμμή διαδοχής
|-

|-
|colspan=3|Σειρά προτεραιότητας στην Αγγλία και την Ουαλία και στη Βόρεια Ιρλανδία
|-

|-
|colspan=3|Σειρά προτεραιότητας στην Σκωτία
|-

Κατηγορία:Οίκος Ουίνδσορ
Κατηγορία:Βρετανίδες πριγκίπισσες